pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สนับสนุนการทำงานเพื่อส่งเสริมการเปิดตลาดการค้าแห่งใหม่ในประเทศคาซัคสถาน ภูมิภาคเอเชียกลาง เพื่อขยายโอกาสการค้าการลงทุนของไทย
วันอังคารที่ 6 มิถุนายน 2566
06/06/2566
โฆษกรัฐบาลเผย นายกฯ สนับสนุนการทํางานเพื่อส่งเสริมการเปิดตลาดการค้าแห่งใหม่ในประเทศคาซัคสถาน ภูมิภาคเอเชียกลาง เพื่อขยายโอกาสการค้าการลงทุนของไทย
โฆษกรัฐบาลเผย นายกฯ สนับสนุนการทํางานเพื่อส่งเสริมการเปิดตลาดการค้าแห่งใหม่ในประเทศคาซัคสถาน ภูมิภาคเอเชียกลาง เพื่อขยายโอกาสการค้าการลงทุนของไทย
วันนี้ (วันที่ 6 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการดําเนินการตามแผนการส่งเสริมการค้าต่างประเทศ ซึ่งเป็นไปตามการกําหนดนโยบายของรัฐบาลที่ต้องการให้ประเมินและวางแนวทางการทํางานเพื่อให้เกิดประโยชน์สูงสุดกับประเทศ โดยกระทรวงพาณิชย์ได้วางแผนปรับย้ายสํานักงานส่งเสริมการค้าในต่างประเทศให้เกิดผลที่ดีที่สุด เพิ่มยอดการค้าส่งออก อาทิ ประเทศคาซัคสถานที่เป็นตลาดแห่งใหม่ มีมูลค่าทางการค้า โอกาสในการลงทุนและความร่วมมือทางเศรษฐกิจกับประเทศไทยสูง
โฆษกประจําสํานักนายกรัฐมนตรี กล่าวว่ากระทรวงพาณิชย์ประเมินแล้วว่าประเทศคาซัคสถานเป็นตลาดที่มีศักยภาพ และถือเป็นคู่ค้าอันดับ 3 ของไทยในกลุ่มประเทศเครือรัฐเอกราช (Commonwealth of Independent States : CIS) เป็นคู่ค้าที่มีศักยภาพมากที่สุดในภูมิภาคเอเชียกลาง (คาซัคสถาน คีร์กีซสถาน ทาจิกิสถาน เติร์กเมนิสสถาน และอุซเบกิสถาน) โดยในปี 2565 การค้าระหว่างไทย-คาซัคสถาน มีมูลค่า 136 ล้านเหรียญสหรัฐ ขยายตัวร้อยละ 98.42 คิดเป็นมูลค่าการส่งออก 61.79 ล้านเหรียญสหรัฐ และการนําเข้า 74.21 ล้านเหรียญสหรัฐ ในขณะที่ภาพรวมการค้าระหว่างไทย-ภูมิภาคเอเชียกลาง มีมูลค่า 207.5 ล้านเหรียญสหรัฐฯ ขยายตัวร้อยละ 41.67 คิดเป็นมูลค่าการส่งออก 99.9 ล้านเหรียญสหรัฐฯ และการนําเข้า 107.6 ล้านเหรียญสหรัฐฯ
ประเทศคาซัคสถานเป็นตลาดการค้าแห่งใหม่สําหรับไทย แต่มีโอกาสทางการค้า การลงทุน และความร่วมมือทางเศรษฐกิจระหว่างกันอย่างมาก ไทยจึงต้องการเปิดสํานักงานทูตพาณิชย์แห่งใหม่ เพื่อสํารวจตลาด ขจัดอุปสรรค ลดต้นทุนการส่งออกสินค้าของไทย เพิ่มโอกาสทางการค้าระหว่างไทยกับคาซัคสถาน รวมถึงประเทศข้างเคียง
“นายกรัฐมนตรี สนับสนุน และผลักดันการค้าระหว่างประเทศ ผ่านนโยบายในการพิจารณา ประเมินตลาด หาคู่ค้า และตลาดแห่งใหม่ เพื่อเพิ่มมูลค่าการค้าการลงทุนของประเทศไทย เพิ่มโอกาสในการส่งออกสินค้าจากไทยไปยังภูมิภาคต่าง ๆ ซึ่งที่ผ่านมา รัฐบาลได้ดําเนินการในด้านการเจรจา ประเมินการค้าระหว่างประเทศมาอย่างต่อเนื่องเพื่อให้การค้าการส่งออกของไทยดําเนินไปอย่างเกิดผลประโยชน์สูงสุด” นายอนุชาฯ กล่าว
รัฐบาลไทย-ข่าวทำเนียบรัฐบาล-มอเตอร์เวย์ M81 “บางใหญ่ - กาญจนบุรี” คืบหน้า 90% เตรียมเปิดทดลองใช้ฟรี 3 เดือน ปลายปีนี้
วันอังคารที่ 6 มิถุนายน 2566
มอเตอร์เวย์ M81 “บางใหญ่ - กาญจนบุรี” คืบหน้า 90% เตรียมเปิดทดลองใช้ฟรี 3 เดือน ปลายปีนี้
.....
อัปเดตโครงการทางหลวงพิเศษระหว่างเมือง (มอเตอร์เวย์) M81 บางใหญ่ - กาญจนบุรี ซึ่งเป็นหนึ่งโครงการที่สําคัญและมีความจําเป็นเร่งด่วน ซึ่งบรรจุอยู่ในแผนมาตรการเร่งรัดการลงทุน Action Plan ของกระทรวงคมนาคม และมาตรการเร่งรัดโครงการให้เอกชนร่วมลงทุนในกิจการของรัฐ หรือ PPP Fast Track ของกระทรวงการคลัง เพื่อเร่งรัดการลงทุนโครงการขนาดใหญ่ให้เกิดผลเป็นรูปธรรมโดยเร็ว เริ่มดําเนินโครงการตั้งแต่ปี 2559 ซึ่งรัฐบาลได้เร่งรัดการดําเนินงานก่อสร้างให้เป็นไปตามแผนงานที่กําหนด ล่าสุด การก่อสร้างมีความคืบหน้า 90.21% (ข้อมูล ณ มี.ค. 66)
.
โครงการดังกล่าวมีระยะทาง 96 กิโลเมตร ผ่าน 4 จังหวัด ได้แก่ กรุงเทพมหานคร นนทบุรี นครปฐม และกาญจนบุรี จะทําให้การเดินทางจากกรุงเทพฯ และปริมณฑล ไปยังภาคตะวันตกของประเทศ สะดวกและ ประหยัดเวลาขึ้น
.
ที่สําคัญช่วยให้การเดินทางจาก อ.บางใหญ่ - กาญจนบุรี ใช้เวลาเพียง 50 นาที เมื่อเปรียบเทียบกับการเดินทางโดยใช้ทางหลวงแผ่นดิน ซึ่งใช้เวลาประมาณ 2 ชม. 30 นาที และเตรียมเปิดให้ประชาชนทดสอบใช้บริการฟรี 3 เดือน คาดว่าจะเริ่มเปิดให้ใช้งานช่วงเดือนก.ย. หรือ ต.ค. 67
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“Amazing Thai Taste Festival” to be held in Rayong, Chiang Mai, and Udon Thani
วันจันทร์ที่ 5 มิถุนายน 2566
05/06/2566
“Amazing Thai Taste Festival” to be held in Rayong, Chiang Mai, and Udon Thani
“Amazing Thai Taste Festival” to be held in Rayong, Chiang Mai, and Udon Thani
June 2, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Tourism Authority of Thailand (TAT), in collaboration with related private sector and agencies, will organize the gastronomic event “Amazing Thai Taste Festival” in 3 provinces, namely, Rayong, Chiang Mai, and Udon Thani, to attract both domestic and foreign tourists, and to promote the country’s gastronomy tourism. The event, which will be held during June and August 2023, is believed to boost local tourism and attract not less than 40,000 tourists per event area, generating over 50 million Baht. Attendance is free of charge.
“Amazing Thai Taste Festival” has been held consecutively since 2015, and is a favorite event among Thai and international food lovers. The event theme for 2023 is “Food Lover Paradise”. Schedule of the “2023 Amazing Thai Taste Festival” is as follows:
• Rayong: During June 3-5, 2023, at 1600-2300hrs at Rayong Central Department Store
• Chiang Mai: During July 28-30, 2023, at 1600-2300hrs at Chiang Mai Central Festival Department Store
• Udon Thani: During August 25-27, 2023, at 1600-2300hrs at Udon Thani Central Department Store
The event features famous restaurants and food across the country, cooking demonstration, discussion forum on gastronomy tourism and local tourism routes in search for raw food ingredients, and other recreational activities. Those who are interested may find further information at: Facebook Fanpage: Amazing Thai Taste Festival or TAT Contact Center call 1672.
According to the Government Spokesperson, the Prime Minister thanked all concerned sectors and agencies for continuing to highlight Thai food as one of the country’s soft powers and identities. Thailand’s food culture, with its abundance and diversity, could easily be built upon to promote gastronomy tourism at an international level.
รัฐบาลไทย-ข่าวทำเนียบรัฐบาล-กรมเจ้าท่า ประชาสัมพันธ์ขุดลอกร่องน้ำคลองควายกลางและคลองควายใหญ่ อำเภอควนขนุน จังหวัดพัทลุง
วันอังคารที่ 6 มิถุนายน 2566
กรมเจ้าท่า ประชาสัมพันธ์ขุดลอกร่องน้ําคลองควายกลางและคลองควายใหญ่ อําเภอควนขนุน จังหวัดพัทลุง
...
กรมเจ้าท่า ประชาสัมพันธ์ขุดลอกร่องน้ําคลองควายกลางและคลองควายใหญ่ อําเภอควนขนุน จังหวัดพัทลุง
กรมเจ้าท่า โดยสํานักงานพัฒนาและบํารุงรักษาทางน้ําที่ 4 กระทรวงคมนาคม โดย นายภาณุ ภาศักดี วิศวกรโยธาชํานาญการพิเศษ รักษาการผู้อํานวยการสํานักงานพัฒนาและบํารุงรักษาทางน้ําที่ 4 ได้ มอบหมายให้ นายวรรณทิพย์ คําแป้น หัวหน้างานซ่อมบํารุง พร้อมด้วย คณะทํางานประชาสัมพันธ์ ร่วมกันดําเนินการจัดประชาสัมพันธ์ "ระหว่างดําเนินการขุดลอก" บริเวณร่องน้ําคลองควายกลางและคลองควายใหญ่ อําเภอควนขนุน จังหวัดพัทลุง ใช้เรือเจ้าท่า ข.39 เป็นเครื่องจักรในการปฏิบัติงานระยะทางตามแผนงาน 2,810 เมตร เนื้อดินตามแผน 55,000 ลูกบาศก์เมตร งบประมาณ 1,900,000 บาท โดยมี ผู้ใหญ่บ้าน ประชาชนผู้มีส่วนได้ส่วนเสีย เข้าร่วมการประชาสัมพันธ์ พร้อมกันนี้ได้เปิดโอกาสให้ประชาชนได้สอบถามหรือข้อเสนอแนะต่าง ๆ โดยประชาชนได้ร่วมตอบแบบสอบถาม และพึงพอใจต่อโครงการร้อยละ 100
ทั้งนี้ ผลที่ได้จากโครงการ ฯ เรือสามารถเข้า - ออกร่องน้ําได้สะดวกและปลอดภัยตลอดเวลา ส่งเสริมอาชีพประมงในพื้นที่และบริเวณใกล้เคียง บํารุงรักษาร่องน้ําลดสิ่งกีดขวางเพิ่มประสิทธิภาพในการระบายน้ําออกสู่ทะเลน้อย ลดปัญหาอุทกภัยในพื้นที่ตําบลทะเลน้อย อําเภอควนขนุน จังหวัดพัทลุง ประชาชนจะได้รับประโยชน์จํานวนประมาณ 300 ครัวเรือน เรือขนาด 2 - 3 ตันกรอส จํานวนประมาณ 150 ลํา
รัฐบาลไทย-ข่าวทำเนียบรัฐบาล-พม. พาเด็กถูกกระทำรุนแรงเข้าคุ้มครองพยาน พร้อมฟื้นฟูเยียวยาสภาพจิตใจอย่างใกล้ชิด
วันอังคารที่ 6 มิถุนายน 2566
พม. พาเด็กถูกกระทํารุนแรงเข้าคุ้มครองพยาน พร้อมฟื้นฟูเยียวยาสภาพจิตใจอย่างใกล้ชิด
พม. พาเด็กถูกกระทํารุนแรงเข้าคุ้มครองพยาน พร้อมฟื้นฟูเยียวยาสภาพจิตใจอย่างใกล้ชิด
เมื่อวันที่ 3 มิถุนายน 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ กระทรวง พม. ได้เร่งฟื้นฟูเยียวยาสภาพจิตใจเด็กทั้ง 9 คนที่ถูกกระทําความรุนแรงในสถานสงเคราะห์เด็กจังหวัดสระบุรี ภายใต้การดูแลอย่างใกล้ชิดของนักสังคมสงเคราะห์และนักจิตวิทยา ซึ่งก่อนหน้านี้ เมื่อวันที่ 30 พ.ค. 66 ได้พาไปพบจิตแพทย์ที่โรงพยาบาลเพื่อประเมินสภาพจิตใจ จากนั้น เมื่อวันที่ 1 มิ.ย. 66 สํานักงานคุ้มครองพยาน กรมคุ้มครองสิทธิและเสรีภาพ ได้พาเด็กทั้ง 9 ราย ไปคุ้มครองพยาน ซึ่งกระทรวง พม. ได้มอบหมายนักสังคมสงเคราะห์ช่วยให้คําแนะนําในการดูแลเด็กอย่างใกล้ชิด เพื่อลดผลกระทบต่อเด็กให้มากที่สุด
สําหรับการดําเนินคดีดังกล่าวเป็นไปตามประมวลกฎหมายวิธีพิจารณาความอาญา โดยมุ่งหมายมิให้เด็กอายุไม่เกิน 18 ปี ได้รับผลกระทบทั้งทางร่างกายและสภาวะทางจิตใจจากกระบวนการยุติธรรม ซึ่งตั้งแต่วันที่ 30 พ.ค. - 2 มิ.ย. 66 มีถามปากคําเด็ก และจัดกิจกรรมรับฟังเสียงเด็ก แทนการถามปากคําเด็ก โดยคัดกรองเด็กที่ได้รับความรุนแรง เพื่อลดความบอบช้ําทางจิตใจของเด็ก รวมจํานวนทั้งสิ้น 106 คน จากจํานวนเด็กทั้งหมด 169 คน อีกทั้งมีการสอบปากคําผู้ใหญ่อีก 12 คน
นายอนุกูล กล่าวเพิ่มเติมว่า ขณะนี้ เด็กส่วนใหญ่ในสถานสงเคราะห์ฯ มีสภาพจิตใจที่ดี สามารถใช้ชีวิตได้เป็นปกติ โดยเรามีทีมเยียวยาฟื้นฟูสภาพจิตใจที่มีนักสังคมสงเคราะห์และนักจิตวิทยาคอยดูแลและให้คําปรึกษาอย่างใกล้ชิด
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-กรมการขนส่งทางบก แนะนำประชาชนใช้บริการรถรับจ้างผ่านระบบอิเล็กทรอนิกส์ที่ถูกต้องตามกฎหมาย เพื่อความปลอดภัยในการเดินทาง
วันอังคารที่ 6 มิถุนายน 2566
กรมการขนส่งทางบก แนะนําประชาชนใช้บริการรถรับจ้างผ่านระบบอิเล็กทรอนิกส์ที่ถูกต้องตามกฎหมาย เพื่อความปลอดภัยในการเดินทาง
...
กรมการขนส่งทางบก แนะนําประชาชนใช้บริการรถรับจ้างผ่านระบบอิเล็กทรอนิกส์ที่ถูกต้องตามกฎหมาย เพื่อความปลอดภัยในการเดินทาง
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เปิดเผยว่า ตามที่กระทรวงคมนาคมออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564 เปิดโอกาสให้สามารถนํารถยนต์ส่วนบุคคลมาขึ้นทะเบียนเป็นรถสาธารณะให้บริการผู้โดยสารผ่านแอปพลิเคชันที่กรมการขนส่งทางบก (ขบ.) รับรอง เพื่อเป็นทางเลือกในการเดินทางของประชาชนและให้ภาครัฐสามารถควบคุม กํากับ ดูแลการให้บริการที่ปลอดภัย ขบ. แนะนําให้ใช้บริการรถรับจ้างผ่านแอปพลิเคชันที่ได้รับการรับรองและจดทะเบียนถูกต้องแล้วเท่านั้น เพื่อความปลอดภัยในการเดินทางรวมถึงได้รับบริการและราคาที่เป็นธรรม และกําชับผู้ที่นํารถยนต์มาให้บริการจะต้องจดทะเบียนเป็นรถยนต์รับจ้างผ่านระบบอิเล็กทรอนิกส์ ให้ถูกต้องตามกฎหมาย ประชาชนสามารถสังเกตตัวรถที่นํารถยนต์มาให้บริการว่าเป็นรถที่จดทะเบียนถูกต้องหรือไม่ โดยรถยนต์รับจ้างผ่านแอปพลิเคชัน (แท็กซี่) ต้องจดทะเบียนรถเป็นรถยนต์สาธารณะ (ป้ายเหลือง) ในส่วนของรถยนต์รับจ้างผ่านแอปพลิเคชัน (รถยนต์ส่วนบุคคล) ต้องจดทะเบียนเปลี่ยนประเภทเป็น “รถยนต์รับจ้างผ่านระบบอิเล็กทรอนิกส์” และติดสติกเกอร์สัญลักษณ์ทั้งด้านหน้าและด้านหลังรถที่เห็นได้ชัดเจน สําหรับรถจักรยานยนต์รับจ้างผ่านแอปพลิเคชันที่ถูกต้องตามกฎหมายต้องเป็นรถจักรยานยนต์สาธารณะ (ป้ายเหลือง) และคนขับจะต้องใส่เสื้อคลุมของแอปพลิเคชันเมื่อให้บริการด้วย
รองอธิบดีกรมการขนส่งทางบก กล่าวเพิ่มเติมว่า สําหรับขั้นตอนการนํารถมาจดทะเบียนเป็นรถรับจ้างผ่านระบบอิเล็กทรอนิกส์ ผู้ขับรถต้องมีใบอนุญาตขับรถสาธารณะและผ่านการตรวจสอบประวัติอาชญากรรมจากสํานักงานตํารวจแห่งชาติ โดย ขบ. ได้พัฒนาระบบการอบรมใบอนุญาตขับรถออนไลน์รองรับผู้ที่ต้องการขอรับใบอนุญาตขับรถสาธารณะ เข้าอบรมได้ที่เว็บไซต์ www.dlt-elearning.com ในหัวข้อ “อบรมขอรับใบอนุญาตขับรถสาธารณะ” หลังจากผ่านการอบรมแล้วให้จองคิวผ่าน DLT Smart Queue เพื่อยื่นคําขอทดสอบสมรรถภาพ และทดสอบข้อเขียน ณ สํานักงานขนส่ง และจะได้รับหนังสือสอบประวัติอาชญากรรมเพื่อนําไปยื่นที่สํานักงานตํารวจแห่งชาติ หลังจากผ่านการตรวจสอบประวัติอาชญากรรมแล้ว จึงจะได้รับใบอนุญาตขับรถยนต์สาธารณะ หลังจากนั้นต้องนําหลักฐาน ได้แก่ บัตรประจําตัวประชาชน ใบอนุญาตขับรถยนต์สาธารณะ หรือหนังสือรับรองผ่านการอบรมทดสอบ เพื่อขอรับใบอนุญาตขับรถยนต์สาธารณะที่ยังไม่สิ้นอายุ ใบคู่มือจดทะเบียนรถหรือสําเนา หนังสือรับรองการสังกัดแอปพลิเคชันหรือสําเนา หมายเลขโทรศัพท์ ยื่นขอความเห็นชอบที่กลุ่มวิชาการขนส่ง สํานักงานขนส่งกรุงเทพมหานครพื้นที่ 1 - 4 หรือสํานักการขนส่งผู้โดยสาร ขบ. เมื่อได้รับความเห็นชอบแล้วต้องนํารถเข้ารับการตรวจสภาพและดําเนินการจดทะเบียน ณ สํานักงานขนส่งที่รถนั้นจดทะเบียนอยู่ในเขตพื้นที่ความรับผิดชอบ
ทั้งนี้ ปัจจุบันมีแอปพลิเคชันที่ผ่านการรับรองจาก ขบ. แล้ว ได้แก่ ฮัลโหลภูเก็ต เซอร์วิส (Hello Phuket Service) บอนกุ (Bonku) เอเชีย แค็บ (Asia Cab) โรบินฮู้ด (Robinhood) แกร็บ (Grab) แอร์เอเชียซุปเปอร์แอป (Air Asia SuperApp) และล่าสุด ขบ. ให้การรับรองแอปพลิเคชัน โบลท์ (Bolt) เพิ่มอีก 1 ราย จึงทําให้มีแอปพลิเคชันที่ผ่านการรับรองถูกต้องตามกฎหมายแล้วทั้งสิ้น จํานวน 7 ราย
รัฐบาลไทย-ข่าวทำเนียบรัฐบาล-ปักหมุดผ้ามัดหมี่ย้อมครามเมืองอุดร ตามรอยลิซ่านำเทรนด์นุ่งซิ่นเที่ยวไทย
วันอังคารที่ 6 มิถุนายน 2566
ปักหมุดผ้ามัดหมี่ย้อมครามเมืองอุดร ตามรอยลิซ่านําเทรนด์นุ่งซิ่นเที่ยวไทย
ปักหมุดผ้ามัดหมี่ย้อมครามเมืองอุดร ตามรอยลิซ่านําเทรนด์นุ่งซิ่นเที่ยวไทย
⭐️
รัฐบาลไทย-ข่าวทำเนียบรัฐบาล-ทส. ร่วมวางพานพุ่มถวายราชสักการะ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี
วันจันทร์ที่ 5 มิถุนายน 2566
ทส. ร่วมวางพานพุ่มถวายราชสักการะ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี
ทส. ร่วมวางพานพุ่มถวายราชสักการะ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี
ทส. ร่วมวางพานพุ่มถวายราชสักการะ และจุดเทียนถวายพระพรชัยมงคล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี
วันที่ 3 มิถุนายน 2566 เวลา 19.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายพิชิต สมบัติมาก รองปลัดกระทรวงทรัพยากรธรรมชาติและสิ่งแวดล้อม ในฐานะผู้แทนกระทรวงฯ เข้าร่วมพิธีจุดเทียนถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณมณฑลพิธีท้องสนามหลวง
โดยในวันเดียวกัน เวลา 17.30 น. นายพิชิต สมบัติมาก รองปลัดกระทรวงฯ ยังได้เป็นผู้แทนกระทรวงฯ ร่วมถวายเครื่องราชสักการะและวางพานพุ่ม เบื้องหน้าพระฉายาลักษณ์ สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา เพื่อแสดงความจงรักภักดีและน้อมสํานึกในพระมหากรุณาธิคุณ ณ บริเวณมณฑลพิธีท้องสนามหลวง ในโอกาสนี้ด้วย
รัฐบาลไทย-ข่าวทำเนียบรัฐบาล-ไทย - เอมิเรตส์ จับมือ ร่างความตกลง CEPA คาด เพิ่ม GDP ไทยกว่า หมื่นล้านบาท
วันอังคารที่ 6 มิถุนายน 2566
ไทย - เอมิเรตส์ จับมือ ร่างความตกลง CEPA คาด เพิ่ม GDP ไทยกว่า หมื่นล้านบาท
.....
กระทรวงพาณิชย์ เจรจาจัดทําความตกลงหุ้นส่วนทางเศรษฐกิจ CEPA (Comprehensive Economic Partnership Agreement) ระหว่างไทย-สหรัฐอาหรับเอมิเรตส์ (UAE) รอบแรก ณ นครดูไบ สหรัฐอาหรับเอมิเรตส์ โดยได้เริ่มยกร่างข้อบทความตกลง เช่น การค้าสินค้า กฎถิ่นกําเนิดสินค้า พิธีการศุลกากรและการอํานวยความสะดวกทางการค้า มาตรการเยียวยาทางการค้า การค้าบริการและการค้าดิจิทัล ทรัพย์สินทางปัญญา ความโปร่งใสในการจัดซื้อจัดจ้างโดยรัฐ และความร่วมมือทางเศรษฐกิจ และวิสาหกิจขนาดกลาง ขนาดย่อม และรายย่อย (MSMEs) ตั้งเป้าจะสรุปผลการเจรจาให้ได้ภายใน 6 เดือน
.
หากการเจรจา CEPA บรรลุผลสําเร็จ จะส่งผลให้ผลิตภัณฑ์มวลรวม (GDP) ไทย เพิ่มขึ้นถึง 1.08 – 1.2 หมื่นล้านบาท ภาพรวมการส่งออกของไทยจะขยายตัวเพิ่มขึ้น 6,494 – 8,305 ล้านบาท โดยคาดว่าสินค้าที่จะส่งออกได้มากขึ้น คือ สินค้าอาหาร สิ่งทอและเครื่องแต่งกาย ผลิตภัณฑ์ที่ทําจากหนังสัตว์ ไม้ ยาง พลาสติก เคมีภัณฑ์ เครื่องใช้ไฟฟ้าและอิเล็กทรอนิกส์ ยานยนต์และชิ้นส่วน
.
อ่านเพิ่มเติม คลิก >>https://www.thaigov.go.th/news/contents/details/68794
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-การประชุมระดับรัฐมนตรีขององค์การเพื่อความร่วมมือทางเศรษฐกิจและการพัฒนา (OECD) วันที่ 7 – 8 มิ.ย.2566 ณ กรุงปารีส สาธารณรัฐฝรั่งเศส
วันอังคารที่ 6 มิถุนายน 2566
06/06/2566
การประชุมระดับรัฐมนตรีขององค์การเพื่อความร่วมมือทางเศรษฐกิจและการพัฒนา (OECD) วันที่ 7 – 8 มิ.ย.2566 ณ กรุงปารีส สาธารณรัฐฝรั่งเศส
นายอาคม เติมพิทยาไพสิฐ รมว.คลัง ร่วมการประชุมระดับรัฐมนตรีขององค์การเพื่อความร่วมมือทางเศรษฐกิจและการพัฒนา ระหว่างวันที่ 7 – 8 มิถุนายน 2566 ณ กรุงปารีส สาธารณรัฐฝรั่งเศส
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลัง จะเข้าร่วมการประชุมระดับรัฐมนตรี (Meeting of the Council at Ministerial Level 2023) ขององค์การเพื่อความร่วมมือทางเศรษฐกิจและการพัฒนา (Organisation for Economic Co-operation and Development: OECD) ระหว่างวันที่ 7 – 8 มิถุนายน 2566 ณ กรุงปารีส สาธารณรัฐฝรั่งเศส
การประชุมระดับรัฐมนตรีของ OECD มีวัตถุประสงค์เพื่อมุ่งเน้นไปที่การแสวงหาแนวทางร่วมกันจัดการกับความท้าทายต่อการปรับตัวทางเศรษฐกิจโดยรวมของสมาชิก และสร้างและรักษาความเป็นหุ้นส่วนกับประเทศต่าง ๆ ที่นอกเหนือจากการเป็นสมาชิก OECD โดยในปีนี้จัดขึ้นภายใต้หัวข้อหลัก คือ “Securing a Resilient Future: Shared Values and Global Partnerships” โดยมีหัวข้อการประชุมแบ่งออกเป็น (1) แนวโน้มเศรษฐกิจของ OECD (2) สถานการณ์ในประเทศยูเครน (3) การสร้างภูมิคุ้มกันทางเศรษฐกิจผ่านนโยบายการค้าระหว่างประเทศเพื่อการเติบโตที่ครอบคลุม (4) นวัตกรรมสําหรับเศรษฐกิจที่มีการปล่อยก๊าซเรือนกระจกสุทธิเป็นศูนย์ และ (5) สถานการณ์พลังงานในอนาคต โดยมีผู้เข้าร่วมการประชุมประกอบด้วยประเทศสมาชิก OECD และองค์กรระหว่างประเทศ โดย Mr. James Cleverly รัฐมนตรีว่าการกระทรวงการต่างประเทศของสหราชอาณาจักรในฐานะประธานการประชุมได้เชิญรัฐมนตรีว่าการกระทรวงการคลังเข้าร่วมในฐานะ Non Member ที่เป็นหุ้นส่วนระดับประเทศ นอกจากนี้รัฐมนตรีว่าการกระทรวงการคลังยังมีกําหนดการเข้าร่วมการประชุมย่อยภายใต้หัวข้อเรื่องภาษีและการพัฒนา ตามคําเชิญของสหราชอาณาจักรอีกด้วย
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0-2273-9020 ต่อ 3681
รัฐบาลไทย-ข่าวทำเนียบรัฐบาล-ครม. รับทราบการถวายพระราชสมัญญา “พระอัครราชูปถัมภิกาการจดหมายเหตุไทย” แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เพื่อเฉลิมพระเกียรติฯ
วันอังคารที่ 6 มิถุนายน 2566
06/06/2566
ครม. รับทราบการถวายพระราชสมัญญา “พระอัครราชูปถัมภิกาการจดหมายเหตุไทย” แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เพื่อเฉลิมพระเกียรติฯ
ครม. รับทราบการถวายพระราชสมัญญา “พระอัครราชูปถัมภิกาการจดหมายเหตุไทย” แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เพื่อเฉลิมพระเกียรติและน้อมสํานึกในพระมหากรุณาธิคุณ ที่ทรงมีต่อการจดหมายเหตุของไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (6 มิถุนายน 2566) รับทราบการถวายพระราชสมัญญา “พระอัครราชูปถัมภิกาการจดหมายเหตุไทย” แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เพื่อเฉลิมพระเกียรติและน้อมสํานึกในพระมหากรุณาธิคุณ ที่ทรงให้ความสนพระราชหฤทัย และอุปถัมภ์งานจดหมายเหตุไทย
ในการประชุมคณะกรรมการวัฒนธรรมแห่งชาติ ครั้งที่ 5/2565 เมื่อวันที่ 5 มิถุนายน 2565 มีมติเห็นชอบการถวายพระราชสมัญญา “พระอัครราชูปถัมภิกาการจดหมายเหตุไทย” แด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เนื่องในโอกาสครบรอบ 70 ปี การสถาปนาหอจดหมายเหตุแห่งชาติ เพื่อเฉลิมพระเกียรติและน้อมสํานึกในพระมหากรุณาธิคุณที่ทรงให้ความสนพระราชหฤทัย และอุปถัมภ์งานจดหมายเหตุไทย ทั้งพระราชทานพระราชดํารัสแนะนําเกี่ยวกับวิทยาการและเทคโนโลยีสมัยใหม่ด้านจดหมายเหตุอันเป็นคุณานุปการต่อการพัฒนางานอนุรักษ์เอกสารจดหมายเหตุ ตลอดจนทรงให้ความสําคัญต่อการจัดหลักสูตรวิชาจดหมายเหตุในสถาบันอุดมศึกษาของประเทศไทย เพื่อผลิตบัณฑิตที่มีความรู้ความสามารถในการจัดการและการวิจัยด้านจดหมายเหตุ เพื่อพัฒนาและถ่ายทอดองค์ความรู้ให้เกิดประโยชน์ต่อการพัฒนาประเทศตามแนวคิดเศรษฐกิจสร้างสรรค์และเป็นประโยชน์ต่อการศึกษาค้นคว้าของอนุชนรุ่นหลัง โดยคณะกรรมการวัฒนธรรมแห่งชาติ ได้มีคําสั่งแต่งตั้ง คณะอนุกรรมการดําเนินงานถวายพระราชสมัญญาสมเด็จพระกนิษฐาธิราชเจ้า กรมสมเด็จพระเทพรัตน ราชสุดา ฯ สยามบรมราชกุมารี เนื่องในโอกาสครบรอบ 70 ปี หอจดหมายเหตุแห่งชาติ โดยมีปลัดกระทรวงวัฒนธรรม เป็นประธานอนุกรรมการ และอธิบดีกรมศิลปากร เป็นอนุกรรมการและเลขานุการ ซึ่งคณะอนุกรรมการ ฯ มีหน้าที่พิจารณากลั่นกรองข้อมูล เพื่อให้การดําเนินงานถวายพระราชสมัญญา ให้เป็นไปด้วยความเรียบร้อยและสมพระเกียรติ
ทั้งนี้ ราชเลขานุการในพระองค์สมเด็จพระกนิษฐาธิราชเจ้า กรมสมเด็จ พระเทพรัตนราชสุดา ฯ สยามบรมราชกุมารีได้นําความกราบบังคมทูลทรงทราบฝ่าละอองพระบาท และราชเลขานุการในพระองค์พระบาทสมเด็จพระเจ้าอยู่หัวได้นําความกราบบังคมทูลพระกรุณา ทรงทราบฝ่าละอองธุลีพระบาทแล้ว
รัฐบาลไทย-ข่าวทำเนียบรัฐบาล-กรมบัญชีกลางอัปเดตสวัสดิการแห่งรัฐ เดือนมิถุนายน 2566 จ่ายอะไรบ้าง
วันอังคารที่ 6 มิถุนายน 2566
06/06/2566
กรมบัญชีกลางอัปเดตสวัสดิการแห่งรัฐ เดือนมิถุนายน 2566 จ่ายอะไรบ้าง
โครงการลงทะเบียนเพื่อสวัสดิการแห่งรัฐ ปี 2565 ผู้มีสิทธิจะสามารถใช้สิทธิผ่านบัตรประจําตัวประชาชนแบบสมาร์ทการ์ด ซึ่งในเดือนมิถุนายน 2566 จะได้รับวงเงิน
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า โครงการลงทะเบียนเพื่อสวัสดิการแห่งรัฐ ปี 2565 ผู้มีสิทธิจะสามารถใช้สิทธิผ่านบัตรประจําตัวประชาชนแบบสมาร์ทการ์ด ซึ่งในเดือนมิถุนายน 2566 จะได้รับวงเงิน ดังนี้
วันที่ 1 มิถุนายน 2566 (เป็นวงเงินสิทธิไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 300 บาทต่อคนต่อเดือน **สําหรับผู้มีสิทธิที่ยืนยันตัวตน 27 เมษายน – 26 พฤษภาคม 2566 และเริ่มใช้สิทธิได้ 1 มิถุนายน 2566 จะได้รับการทบสิทธิวงเงินซื้อสินค้า 2 เดือน (ของเดือนเมษายนและพฤษภาคม) จํานวนเงิน 600 บาท
- วงเงินส่วนลดค่าซื้อก๊าซหุงต้ม 80 บาทต่อคนต่อ 3 เดือน (เมษายน – มิถุนายน 2566)
- วงเงินค่าเดินทางผ่านระบบขนส่งสาธารณะ 750 บาทต่อคนต่อเดือน ประกอบด้วย บขส. รถไฟ ขสมก. รถไฟฟ้า (MRT/BTS/ARL)
วันที่ 20 มิถุนายน 2566 (โอนเข้าบัญชีเงินฝากธนาคารที่ผูกพร้อมเพย์ด้วยเลขบัตรประชาชน 13 หลักของผู้มีสิทธิ หรือบัญชีเงินฝากธนาคารของผู้มีสิทธิหรือผู้รับมอบอํานาจที่ใช้รับเงินเบี้ยความพิการ 800 บาท)
- เงินเพิ่มเบี้ยความพิการ 200 บาทต่อเดือน (สําหรับผู้มีสิทธิที่เป็นผู้พิการ ซึ่งมีบัตรประจําตัวคนพิการและได้รับเงินเบี้ยความพิการ 800 บาทต่อเดือน โดยจะต้องทําการยืนยันตัวตนกับธนาคารกรุงไทย ธนาคารออมสิน ธนาคารเพื่อการเกษตรและสหกรณ์การเกษตร ภายในวันที่ 26 พฤษภาคม 2566)
สําหรับเดือนพฤษภาคม 2566 กรมบัญชีกลางขอรายงานผลการจ่ายเงินสวัสดิการแห่งรัฐ ข้อมูลตั้งแต่วันที่ 1- 31 พฤษภาคม 2566 ดังนี้
1. สวัสดิการที่ให้เป็นวงเงิน (บัตรประจําตัวประชาชน) จํานวนเงิน (ล้านบาท)
1.1 วงเงินค่าซื้อสินค้าอุปโภคบริโภค  4,154.35
1.2 วงเงินส่วนลดค่าซื้อก๊าซหุงต้ม   54.63
1.3 วงเงินค่าโดยสารรถเมล์และรถไฟฟ้า   35.11
1.4 วงเงินค่าโดยสารรถบริษัทขนส่ง จํากัด   12.45
1.5 วงเงินค่าโดยสารรถไฟ    32.99
รวมจํานวนเงิน (1)    4,289.54
2. สวัสดิการที่ให้ผ่านระบบพร้อมเพย์ (บัตรประจําตัวประชาชน) จํานวนเงิน (ล้านบาท)
2.1 มาตรการเงินเพิ่มเบี้ยความพิการ ตามมติคณะรัฐมนตรีวันที่ 28 มกราคม 2563 (โอนเงินให้แก่ผู้มีสิทธิ เมื่อวันที่ 20 เม.ย. 2566)  259.86
รวมจํานวนเงิน (2)             259.86
3. สวัสดิการที่จ่ายตรงผู้ให้บริการ
3.1 มาตรการบรรเทาภาระค่าไฟฟ้า  105.09
3.2 มาตรการบรรเทาภาระค่าน้ําประปา   9.93
รวมจํานวนเงิน (2)    115.03
4. สวัสดิการที่ให้ผ่านกระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ
4.1 มาตรการบรรเทาภาระค่าไฟฟ้า   78.21
4.2 มาตรการบรรเทาภาระค่าน้ําประปา 2.41
4.3 มาตรการเงินเพิ่มเบี้ยความพิการ ตามมติคณะรัฐมนตรีวันที่ 28 มกราคม 2563
(โอนเงินให้แก่ผู้มีสิทธิ เมื่อวันที่ 22 เม.ย. 2566) 2.83
รวมจํานวนเงิน (3)     83.46
รวมจํานวนเงินทั้งสิ้น (1) + (2) + (3)  4,747.88
ทั้งนี้ สามารถสอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-กรมศุลกากรจัดการประชุมอธิบดีศุลกากรอาเซียน ครั้งที่ 32 (32nd Meeting of the ASEAN Directors-General of Customs)
วันอังคารที่ 6 มิถุนายน 2566
06/06/2566
กรมศุลกากรจัดการประชุมอธิบดีศุลกากรอาเซียน ครั้งที่ 32 (32nd Meeting of the ASEAN Directors-General of Customs)
วันนี้ (วันที่ 6 มิถุนายน 2566) เวลา 09.30 น.นายพชร อนันตศิลป์ อธิบดีกรมศุลกากร เป็นประธานในพิธีเปิดการประชุมอธิบดีศุลกากรอาเซียน ครั้งที่ 32 (32nd Meeting of the ASEAN Directors-General of Customs) ณ โรงแรมเคปดารา รีสอร์ท พัทยา จังหวัดชลบุรี
นายพชร อนันตศิลป์ อธิบดีกรมศุลกากร เปิดเผยว่า การประชุมอธิบดีศุลกากรอาเซียนครั้งที่ 32 จัดขึ้นระหว่างวันที่ 6 - 8 มิถุนายน 2566 ในรูปแบบผสม (Hybrid Meeting) ประกอบด้วยประเทศสมาชิกอาเซียนทั้ง 10 ประเทศ และเลขาธิการอาเซียน โดยมีวัตถุประสงค์เพื่อติดตามความคืบหน้าในการดําเนินการตามแผนยุทธศาสตร์การพัฒนาศุลกากรอาเซียนของคณะทํางานที่อยู่ภายใต้การกํากับดูแลของอธิบดีศุลกากรอาเซียน จํานวน 5 คณะทํางาน ได้แก่ คณะกรรมการประสานงานด้านศุลกากรอาเซียน (ASEAN Coordination Committee on Customs: CCC) คณะทํางานด้านการอํานวยความสะดวกทางการค้าและพิธีการศุลกากร (Customs Procedures and Trade Facilitation Working Group: CPTFWG) คณะทํางานด้านการป้องกันและปราบปรามทางศุลกากร (Customs Enforcement and Compliance Working Group: CECWG) คณะทํางานด้านการเสริมสร้างขีดความสามารถทางศุลกากร(Customs Capacity Building Working Group: CCBWG) และคณะทํางานด้านการพัฒนาระบบ ASEAN Single Window (ASEAN Single Window Steering Committee: ASWSC)
อธิบดีกรมศุลกากร กล่าวต่ออีกว่า นอกจากนี้ ได้มีการหารือร่วมกันระหว่างศุลกากรอาเซียนกับประเทศคู่เจรจา ได้แก่ ออสเตรเลีย จีน ญี่ปุ่น เกาหลีใต้ และองค์การศุลกากรโลก เพื่อแลกเปลี่ยนแนวปฏิบัติและประสบการณ์ในประเด็นที่เกี่ยวข้องกับศุลกากร รวมถึงการหารือร่วมกับตัวแทนจากภาคเอกชน ได้แก่ EU-ASEAN Business Council และ US-ASEAN Business Council เพื่อรับทราบประเด็นต่าง ๆ และข้อเสนอแนะจากภาคเอกชน โดยจะทํางานร่วมกันอย่างใกล้ชิด เพื่ออํานวยความสะดวกในการเคลื่อนย้ายสินค้า รวมทั้งเสริมสร้างความยืดหยุ่นของห่วงโซ่อุปทานในภูมิภาค อีกด้วย
รัฐบาลไทย-ข่าวทำเนียบรัฐบาล-ดีอีเอส ลงนามความร่วมมือส่งเสริมการพัฒนาอาสาสมัครดิจิทัล
วันอังคารที่ 6 มิถุนายน 2566
ดีอีเอส ลงนามความร่วมมือส่งเสริมการพัฒนาอาสาสมัครดิจิทัล
ดีอีเอส ลงนามความร่วมมือส่งเสริมการพัฒนาอาสาสมัครดิจิทัล
วันนี้ (6 มิถุนายน 2566) นางสาวกรรวี สิทธิชีวภาค ผู้ตรวจราชการกระทรวงดิจิทัลเพื่อเศรษฐกิจ และสังคม (ดีอีเอส) ร่วมลงนามบันทึกข้อตกลงความร่วมมือด้านการส่งเสริมการพัฒนาอาสาสมัครดิจิทัล (อดส.) ระหว่าง สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) กับหน่วยงานเครือข่ายความร่วมมือในการส่งเสริมการใช้เทคโนโลยีดิจิทัล 9 หน่วยงาน ณ ห้อง NT Auditorium ชั้น 2 อาคารสโมสร สํานักงานใหญ่ บริษัท โทรคมนาคมแห่งชาติ จํากัด (มหาชน)
_____________________
รัฐบาลไทย-ข่าวทำเนียบรัฐบาล-กรมทางหลวง ขยายทางเลี่ยงเมืองลพบุรีด้านใต้ เป็น 4 ช่องจราจร ระยะทาง 14.8 กิโลเมตร   แล้วเสร็จตลอดสาย
วันอังคารที่ 6 มิถุนายน 2566
กรมทางหลวง ขยายทางเลี่ยงเมืองลพบุรีด้านใต้ เป็น 4 ช่องจราจร ระยะทาง 14.8 กิโลเมตร   แล้วเสร็จตลอดสาย
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักก่อสร้างทางที่ 1 ดําเนินการโครงการก่อสร้างทางหลวงหมายเลข 366 สายทางเลี่ยงเมืองลพบุรีด้านใต้ ระยะทาง 14.8 กิโลเมตร พัฒนาโครงสร้างพื้นฐานและการให้บริการด้านคมนาคมขนส่งในพื้นที่จังหวัดลพบุรี เพื่อรองรับปริมาณการเดินทางและการขนส่งที่เพิ่มขึ้นในอนาคต ทางหลวงหมายเลข 366 หรือทางเลี่ยงเมืองลพบุรี เป็นทางหลวงที่เชื่อมต่อได้หลายจังหวัด เช่น จังหวัดสระบุรี สิงห์บุรี พระนครศรีอยุธยา อ่างทอง และมุ่งสู่จังหวัดนครสวรรค์ได้ มีจุดเริ่มต้น กม. ที่ 0+000 (จุดบรรจบทางหลวงแผ่นดินหมายเลข 1) ผ่านจังหวัดลพบุรี ไปบรรจบทางหลวงแผ่นดินหมายเลข 311 ที่ กม. 19+310 (แยกสนามไชย) รวมระยะทางทั้งหมด 19.3 กิโลเมตร เดิมเป็นทางหลวงขนาด 2 ช่องจราจรตลอดสาย เมื่อปี 2560 ทล. ดําเนินการก่อสร้างขยายเป็น 4 ช่องจราจร ตั้งแต่ กม. ที่ 0+065 - 4+500 เสร็จเรียบร้อยแล้ว เพื่อสนับสนุนยุทธศาสตร์ชาติ 20 ปี ในส่วนการพัฒนาโครงสร้างพื้นฐานและระบบโลจิสติกส์ ภาคการขนส่งให้สมบูรณ์ ตามแผนพัฒนาเศรษฐกิจและสังคมแห่งชาติฉบับที่ 12 ต่อมา ทล. ได้รับงบประมาณปี 2563 เพื่อดําเนินการก่อสร้างทางหลวงหมายเลข 366 สายทางเลี่ยงเมืองลพบุรีด้านใต้ในช่วงที่เหลือ โดยมีจุดเริ่มต้นโครงการฯ ที่ กม. 4+450 - กม. 19+310 รวมระยะทาง 14.860 กิโลเมตร ก่อสร้างเป็นมาตรฐานชั้นทางพิเศษ ขนาด 4 ช่องจราจร (ไป - กลับ) ผิวทางคอนกรีตหนา 25 เซนติเมตร ผิวจราจรกว้างช่องละ 3.50 เมตร ไหล่ทางกว้าง 2.50 เมตร รวมงานติดตั้งไฟฟ้าแสงสว่างและไฟกะพริบบนทางหลวง โดยมีงานก่อสร้างสะพานข้ามคลองชลประทาน จํานวน 17 แห่ง และสะพานข้ามทางรถไฟ จํานวน 1 แห่ง พร้อมก่อสร้างทางแยกบริเวณ กม. ที่ 10+950 เป็นแบบวงเวียนเพิ่มประสิทธิภาพการสัญจร วงเงินงบประมาณ 1,598.69 ล้านบาท
ทั้งนี้ การก่อสร้างโครงการดังกล่าว สามารถเพิ่มขีดความสามารถในการแข่งขันด้านโครงข่ายคมนาคมในการกระตุ้นเศรษฐกิจและส่งเสริมการท่องเที่ยวของประเทศ สร้างงาน สร้างรายได้ของประชาชนในพื้นที่ การแก้ไขปัญหาจราจร เพิ่มประสิทธิภาพการคมนาคมขนส่งให้ประชาชนได้รับความสะดวก รวดเร็ว และปลอดภัย
รัฐบาลไทย-ข่าวทำเนียบรัฐบาล-ปลัดเกษตรฯ นำผู้นำชาวนา และองค์กรชาวนาดีเด่นที่ได้รับรางวัลเกษตรกรและสถาบันเกษตรกรดีเด่นแห่งชาติ ประจำปี 2566
วันอังคารที่ 6 มิถุนายน 2566
ปลัดเกษตรฯ นําผู้นําชาวนา และองค์กรชาวนาดีเด่นที่ได้รับรางวัลเกษตรกรและสถาบันเกษตรกรดีเด่นแห่งชาติ ประจําปี 2566
ปลัดเกษตรฯ นําผู้นําชาวนา และองค์กรชาวนาดีเด่นที่ได้รับรางวัลเกษตรกรและสถาบันเกษตรกรดีเด่นแห่งชาติ ประจําปี 2566 เข้าพบนายกรัฐมนตรีเนื่องในโอกาสวันข้าวและชาวนาแห่งชาติ ประจําปี 2566
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังนําผู้นําชาวนา องค์กรชาวนาที่ได้รับรางวัลเกษตรกรและสถาบันเกษตรกรดีเด่นแห่งชาติ ประจําปี 2566 พร้อมด้วยนายณัฏฐกิตติ์ ของทิพย์ อธิบดีกรมการข้าว เข้าพบพลเอก ประยุทธ์ จันทร์โอชา นายกรัฐมนตรี เพื่อรับฟังนโยบายด้านข้าว เนื่องในโอกาสวันข้าวและชาวนาแห่งชาติ ประจําปี 2566 ณ ห้องสีม่วง ตึกไทยคู่ฟ้า ทําเนียบรัฐบาล ว่า เนื่องในโอกาสวันข้าวและชาวนาแห่งชาติ ประจําปี 2566 กระทรวงเกษตรและสหกรณ์ ได้นําผู้นําชาวนา องค์กรชาวนาที่ได้รับรางวัลสถาบันเกษตรกรดีเด่นแห่งชาติประจําปี 2566 จํานวน 3 สาขา คณะกรรมการศูนย์ข้าวชุมชนระดับประเทศ พร้อมคณะผู้บริหารกระทรวงเกษตรและสหกรณ์ รวมทั้งสิ้น 13 ราย เข้าพบและรับฟังนโยบายด้านข้าวจากพลเอก ประยุทธ์ จันทร์โอชา นายกรัฐมนตรี เพื่อเป็นขวัญกําลังใจ และรับทราบนโยบายด้านข้าวซึ่งจะนําไปสู่การปฏิบัติที่ถูกต้องเหมาะสมต่อไป
ตามที่กระทรวงเกษตรและสหกรณ์ ได้จัดงานรณรงค์ถ่ายทอดเทคโนโลยีลดต้นทุนการผลิตด้านการเกษตรสําหรับเกษตรกรผู้ปลูกข้าว เนื่องในโอกาสวันข้าวและชาวนาแห่งชาติ ประจําปี 2566 ซึ่งจัดขึ้นระหว่างวันที่ 5 – 7 มิถุนายน 2566 ณ กรมการข้าว ภายในมหาวิทยาลัยเกษตรศาสตร์ บางเขน กรุงเทพมหานคร ภายใต้แนวคิด “91 พรรษา สายธารแห่งน้ําพระทัย สร้างชาวนาวิถีใหม่ สู่ข้าวไทยยั่งยืน” เพื่อเทิดพระเกียรติพระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมทั้งเป็นการน้อมรําลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพล อดุลยเดชมหาราช บรมนาถบพิตร ที่ทรงมีต่อกิจการด้านข้าวและชาวนาไทย ยังมีกิจกรรมที่น่าสนใจภายในงาน อาทิ การถ่ายทอดและจัดแสดงองค์ความรู้ด้านเทคโนโลยีการยกระดับคุณภาพผลผลิตให้สอดคล้องความต้องการตลาด เป็นต้น
“การนําผู้นําชาวนา องค์กรชาวนาที่ได้รับรางวัลสถาบันเกษตรกรดีเด่นแห่งชาติประจําปี 2566 เข้าพบนายกรัฐมนตรีในวันนี้ ถือเป็นการให้เกียรติชาวนาไทยในฐานะผู้ผลิตอาหารหลักให้กับประชาชน เปรียบเสมือนกระดูกสันหลังของชาติ โดยกระทรวงเกษตรฯ ได้จัดงานวันข้าวและชาวนาแห่งชาติ ประจําปี 2566 เพื่อแสดงผลงานเชิงประจักษ์ของเกษตรกร สาขาอาชีพการทํานา และสถาบันเกษตรกรดีเด่นแห่งชาติ ประจําปี 2566 การถ่ายทอดและจัดแสดงองค์ความรู้ด้านเทคโนโลยีลดต้นทุนการผลิตด้านการเกษตรที่ใช้ในการเพิ่มประสิทธิภาพการผลิตข้าว การยกระดับคุณภาพผลผลิตให้สอดคล้องความต้องการตลาด และเป็นมิตรต่อสิ่งแวดล้อม ยังเป็นการเปิดโอกาสให้เกษตรกรและผู้สนใจได้รับทราบและนําไปประยุกต์ใช้ เพื่อสร้างความมั่นคงให้แก่ชาวนาอย่างยั่งยืน รวมทั้งสร้างการรับรู้ให้ประชาชนในวงกว้าง โดยมีกําหนดจัดงานฯ ขึ้นอีก 2 แห่ง ณ ศูนย์วิจัยข้าวพิษณุโลก ระหว่างวันที่ 16 – 17 มิถุนายน 2566 และ ศูนย์การค้าเซ็นทรัลพลาซ่า นครราชสีมา ระหว่างวันที่ 22 – 23 มิถุนายน 2566 ด้วย” ปลัดเกษตรฯ กล่าว
รัฐบาลไทย-ข่าวทำเนียบรัฐบาล-ดีอีเอส ประชุมคณะกรรมาธิการเทคโนโลยีสารสนเทศ การสื่อสาร และการโทรคมนาคมวุฒิสภา
วันอังคารที่ 6 มิถุนายน 2566
ดีอีเอส ประชุมคณะกรรมาธิการเทคโนโลยีสารสนเทศ การสื่อสาร และการโทรคมนาคมวุฒิสภา
ดีอีเอส ประชุมคณะกรรมาธิการเทคโนโลยีสารสนเทศ การสื่อสาร และการโทรคมนาคมวุฒิสภา
วันนี้ (6 มิ.ย.66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมกับคณะกรรมาธิการเทคโนโลยีสารสนเทศ การสื่อสาร และการโทรคมนาคมวุฒิสภา ผ่านสื่ออิเล็กทรอนิกส์ เพื่อติดตามตรวจสอบบังคับใช้กฎหมายหากข้อมูลข่าวสารบิดเบือนจากความเป็นจริง (Disinformation) ซึ่งเผยแพร่ตามช่องทางสื่อมวลชนต่าง ๆ
______________________
รัฐบาลไทย-ข่าวทำเนียบรัฐบาล-บัตรทองเฮ ! ทำฟัน “ฟรี” 13 รายการ ที่ สถานพยาบาลประจำตามสิทธิ
วันอังคารที่ 6 มิถุนายน 2566
บัตรทองเฮ ! ทําฟัน “ฟรี” 13 รายการ ที่ สถานพยาบาลประจําตามสิทธิ
.....
สํานักงานหลักประกันสุขภาพแห่งชาติ (สปสช.) เผย ผู้มีสิทธิบัตรทอง สามารถเข้ารับบริการด้านทันตกรรมได้ฟรี 13 รายการ ได้แก่ ถอนฟัน อุดฟัน/อุดคอฟัน ขูดหินปูน เกลาฟัน เกลารากฟัน ฟันปลอม รักษาโพรงประสาทฟันน้ํานม ใส่เพดานเทียมในเด็กปากแหว่งเพดานโหว่ว ผ่าฟันคุด เคลือบหลุมร่องฟัน ทาฟลูออไรด์วานิช เคลือบฟลูออไรด์ในกลุ่มเสี่ยง โรคปริทันต์อักเสบ ผ่าตัดใส่รากเทียม จัดฟันในผู้มีภาวะปากแหว่งเพดานโหว่ว ตามดุลยพินิจของทันตแพทย์
.
โดยนําบัตรประชาชนเข้ารับบริการที่สถานพยาบาลประจําตามสิทธิ และควรติดต่อนัดหมายล่วงหน้า แต่หากหน่วยบริการประจําตามสิทธิอุปกรณ์ไม่พร้อมจะส่งต่อไปยังสถานพยาบาลที่สามารถรักษาได้ตามขั้นตอน สอบถามข้อมูลเพิ่มเติมโทร 0-2141-4000 หรือ สายด่วน สปสปช. 1330 ตลอด 24 ชั่วโมง
.
อ่านเพิ่มเติม คลิก >>https://www.thaigov.go.th/news/contents/details/68808
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ครม. เห็นชอบการเสนอพระนามพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้องค์การยูเนสโกประกาศยกย่องและร่วมเฉลิมฉลองในวาระ 100  ปี
วันอังคารที่ 6 มิถุนายน 2566
06/06/2566
ครม. เห็นชอบการเสนอพระนามพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้องค์การยูเนสโกประกาศยกย่องและร่วมเฉลิมฉลองในวาระ 100  ปี
ครม. เห็นชอบการเสนอพระนามพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้องค์การยูเนสโกประกาศยกย่องและร่วมเฉลิมฉลองในวาระ 100  ปี วันพระบรมราชสมภพ ในปี พ.ศ. 2570
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (6 มิถุนายน 2566) เห็นชอบหลักการเสนอพระนามพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้องค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (United Nations Educational, Scientific and Cultural Organization: UNESCO) ประกาศยกย่องและร่วมเฉลิมฉลอง ในวาระ 100 ปี วันพระบรมราชสมภพ ในปี 2570 โดยให้ กระทรวงศึกษาธิการ เป็นหน่วยงานหลักในการจัดทําร่างเอกสารเสนอพระนามต่อองค์การ UNESCO ต่อไป
กระทรวงศึกษาธิการ ได้จัดประชุมหารือร่วมกับผู้ทรงคุณวุฒิและหน่วยงาน ต่าง ๆ ที่เกี่ยวข้อง เช่น กระทรวงการต่างประเทศ กระทรวงวัฒนธรรม กระทรวงการพัฒนาสังคมและความมั่นคงของมนุษย์ กระทรวงการอุดมศึกษา วิทยาศาสตร์ วิจัยและนวัตกรรม เป็นต้น มีมติเห็นชอบการเสนอ พระนามพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้องค์การ UNESCO ประกาศยกย่องและร่วมเฉลิมฉลอง ในวาระ 100 ปี วันพระราชสมภพ ในปี 2570 เนื่องจากทรงมีพระมหากรุณาธิคุณ อย่างล้นพ้นต่อประเทศไทย ทรงอุทิศพระองค์เพื่อปฏิบัติบําเพ็ญพระราชกรณียกิจ นานัปการเพื่อยกระดับคุณภาพชีวิตของพสกนิกร นอกจากนี้ พระราชกรณียกิจ ของพระองค์สอดคล้องกับวัตถุประสงค์และการดําเนินงานขององค์การ UNESCO ทั้ง 5 ด้าน คือ การศึกษา วัฒนธรรม วิทยาศาสตร์ สังคมศาสตร์ และสื่อสารมวลชน ตลอดจนมีเป้าหมายเพื่อการส่งเสริมสันติภาพ ความเท่าเทียม และการพัฒนาที่ยั่งยืน ซึ่งนานาชาติและองค์การระหว่างประเทศต่าง ๆ ให้การยอมรับในฐานะพระมหากษัตริย์นักพัฒนา โดยกระทรวงศึกษาธิการได้เตรียมการดําเนินงาน แบ่งออกเป็น 2 ส่วน ได้แก่
(1) ยกร่างข้อมูลเพื่อเสนอพระนามฯ ให้องค์การ UNESCO โดย จะต้องจัดส่งเอกสารการเสนอพระนามฯ ภายในปี 2567 เพื่อนําเข้าที่ประชุม คณะกรรมการบริหารขององค์การ UNESCO เพื่อพิจารณาภายในไตรมาสที่ 2 ของปี 2568 ก่อนที่ประชุมสมัยสามัญขององค์การ UNESCO พิจารณาให้ความเห็นชอบ ในเดือน พฤศจิกายน 2568
(2) เตรียมการด้านต่าง ๆ โดยได้จัดทําร่างแผนการดําเนินงานการเสนอพระนามฯ เพื่อให้การดําเนินการที่เกี่ยวข้องต่าง ๆ ด้วยความเรียบร้อยและสอดคล้อง ตามหลักเกณฑ์และกําหนดการขององค์การ UNESCO
โฆษกประจําสํานักนายกรัฐมนตรี กล่าวเพิ่มเติมว่า ไทยมีบุคคลสําคัญที่ได้รับการประกาศยกย่องและร่วมเฉลิมฉลอง โดยองค์การ UNESCO เช่น สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวง นราธิวาสราชนครินทร์ โดยรัฐบาลรับเป็นเจ้าภาพจัดงานเฉลิมฉลองวาระครบรอบ 100 ปี ซึ่งตรงกับวันประสูติ เมื่อวันที่ 6 พฤษภาคม 2566 นี้ ///
รัฐบาลไทย-ข่าวทำเนียบรัฐบาล-ดีอีเอส หารือผู้แทนกระทรวงกิจการภายในและการสื่อสารแห่งประเทศญี่ปุ่น (MIC)
วันอังคารที่ 6 มิถุนายน 2566
ดีอีเอส หารือผู้แทนกระทรวงกิจการภายในและการสื่อสารแห่งประเทศญี่ปุ่น (MIC)
ดีอีเอส หารือผู้แทนกระทรวงกิจการภายในและการสื่อสารแห่งประเทศญี่ปุ่น (MIC)
วันนี้ (6 มิ.ย.66) นางสาวกัลยา ชินาธิวร ที่ปรึกษาด้านต่างประเทศ กระทรวงดิจิทัลเพื่อเศรษฐกิจและสังคม (ดีอีเอส) เข้าร่วมหารือกับผู้แทนกระทรวงกิจการภายในและการสื่อสารแห่งประเทศญี่ปุ่น (MIC) ณ ห้องรับรอง ชั้น 8 สป.ดศ.
________________________
รัฐบาลไทย-ข่าวทำเนียบรัฐบาล-ทส. ร่วมพิธีทำบุญตักบาตร พร้อมลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
วันจันทร์ที่ 5 มิถุนายน 2566
ทส. ร่วมพิธีทําบุญตักบาตร พร้อมลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
ทส. ร่วมพิธีทําบุญตักบาตร พร้อมลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
ทส. ร่วมพิธีทําบุญตักบาตร พร้อมลงนามถวายพระพร สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566
วันที่ 3 มิถุนายน 2566) เวลา 07.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) และภริยา พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) และนายพิชิต สมบัติมาก รองปลัดกระทรวงฯ ร่วมพิธีทําบุญตักบาตรข้าวสาร อาหารแห้ง พระสงฆ์ จํานวน 146 รูป ถวายเป็นพระราชกุศลเนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี วันที่ 3 มิถุนายน 2566 โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณมณฑลพิธีท้องสนามหลวง
จากนั้น เวลา 08.30 น. นายวราวุธ ศิลปอาชา รมว.ทส. และภริยา พร้อมด้วย นายจตุพร บุรุษพัฒน์ ปกท.ทส. นําคณะผู้บริหารระดับสูงของกระทรวงทรัพยากรธรรมชาติและสิ่งแวดล้อม ร่วมถวายความเคารพพระฉายาลักษณ์สมเด็จพระนางเจ้าฯ พระบรมราชินี พร้อมถวายแจกันดอกไม้ และลงนามถวายพระพร เนื่องในโอกาสวันเฉลิมพระชนมพรรษา ณ ศาลาสหทัยสมาคม พระบรมมหาราชวัง
รัฐบาลไทย-ข่าวทำเนียบรัฐบาล-ครม. เห็นชอบร่าง พ.ร.ฎ.เรียกประชุมรัฐสภา (โดยยังไม่ได้ระบุวันที่) เพื่อให้เป็นไปตามบทบัญญัติของรัฐธรรมนูญ เมื่อมีส.ส.ได้รับเลือกตั้งถึงร้อยละ 95 หรือ 475 คนแล้วให้นําร่าง พ.ร.ฎ.ฯ
วันอังคารที่ 6 มิถุนายน 2566
06/06/2566
ครม. เห็นชอบร่าง พ.ร.ฎ.เรียกประชุมรัฐสภา (โดยยังไม่ได้ระบุวันที่) เพื่อให้เป็นไปตามบทบัญญัติของรัฐธรรมนูญ เมื่อมีส.ส.ได้รับเลือกตั้งถึงร้อยละ 95 หรือ 475 คนแล้วให้นําร่าง พ.ร.ฎ.ฯ
ครม. เห็นชอบร่าง พ.ร.ฎ.เรียกประชุมรัฐสภา (โดยยังไม่ได้ระบุวันที่) เพื่อให้เป็นไปตามบทบัญญัติของรัฐธรรมนูญ เมื่อมีส.ส.ได้รับเลือกตั้งถึงร้อยละ 95 หรือ 475 คนแล้วให้นําร่าง พ.ร.ฎ.ฯ ขึ้นทูลเกล้าฯ ถวายต่อไป
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (6 มิถุนายน 2566) เห็นชอบร่างพระราชกฤษฎีกาเรียกประชุมรัฐสภา พ.ศ. 2566 โดยยังไม่ได้ระบุวันที่เรียกประชุมรัฐสภา เพื่อให้เป็นไปตามบทบัญญัติของรัฐธรรมนูญ พร้อมมอบให้สํานักเลขาธิการคณะรัฐมนตรี ประสานกับสํานักงานคณะกรรมการการเลือกตั้ง สํานักงานเลขาธิการสภาผู้แทนราษฎร และสํานักงานองคมนตรี เมื่อมีสมาชิกสภาผู้แทนราษฎรได้รับเลือกตั้งถึงร้อยละ 95 หรือ 475 คน แล้วให้นําร่าง พ.ร.ฎ. ฯ ขึ้นทูลเกล้าฯ ถวายต่อไป
ทั้งนี้ รัฐธรรมนูญแห่งราชอาณาจักรไทย และที่แก้ไขเพิ่มเติม ม. 83 บัญญัติให้สภาผู้แทนราษฎร จํานวน 500 คน มาจากการเลือกตั้งแบบแบ่งเขตเลือกตั้ง จํานวน 400 คน และมาจากการเลือกตั้งแบบบัญชีรายชื่อจํานวน 100 คน ม.84 บัญญัติให้ในการเลือกตั้งทั่วไป เมื่อมี ส.ส. ได้รับเลือกตั้งถึงร้อยละ 95 ของจํานวน ส.ส. ทั้งหมดแล้ว (จํานวน 475 คน) หากมีความจําเป็นจะต้องเรียก ประชุมรัฐสภาก็ให้ดําเนินการเรียกประชุมรัฐสภาได้ และ ม.85 วรรคสี่ บัญญัติให้ กกต. ประกาศผลการเลือกตั้งเมื่อตรวจสอบเบื้องต้นแล้ว มีเหตุอันควรเชื่อว่า ผลการเลือกตั้งเป็นไปโดยสุจริตและเที่ยงธรรม และมีจํานวนไม่น้อยกว่าร้อยละ 95 ของเขตเลือกตั้งทั้งหมด ซึ่ง กกต. ต้องตรวจสอบเบื้องต้นและประกาศ ผลการเลือกตั้งให้แล้วเสร็จโดยเร็ว แต่ต้องไม่ช้ากว่า 60 วันนับแต่วันเลือกตั้ง (ภายใน วันที่ 13 ก.ค. 2566) ประกอบกับ ม.121 วรรคหนึ่ง บัญญัติให้ภายใน 15 วัน นับแต่ วันประกาศผลการเลือกตั้ง ส.ส. อันเป็นการเลือกตั้งทั่วไป (ภายในวันที่ 27 ก.ค. 2566) ให้มีการเรียกประชุมรัฐสภาเพื่อให้สมาชิกได้มาประชุมเป็นครั้งแรก และ ม.122 วรรคหนึ่ง วรรคสอง และวรรคสี่ บัญญัติให้พระมหากษัตริย์ทรงเรียกประชุมรัฐสภา ทรงเปิดและทรงปิดประชุม โดยพระมหากษัตริย์จะเสด็จพระราชดําเนินมาทรงทํารัฐพิธี เปิดประชุมสมัยประชุมสามัญประจําปีครั้งแรกด้วยพระองค์เอง หรือจะโปรดเกล้าโปรดกระหม่อม ให้พระรัชทายาทซึ่งทรงบรรลุนิติภาวะแล้วหรือผู้ใดผู้หนึ่ง เป็นผู้แทนพระองค์ มาทํารัฐพิธีก็ได้ //
รัฐบาลไทย-ข่าวทำเนียบรัฐบาล-บสย. ผนึก หอการค้าไทย หนุน SMEs บุกตลาด Modern Trade
วันอังคารที่ 6 มิถุนายน 2566
06/06/2566
บสย. ผนึก หอการค้าไทย หนุน SMEs บุกตลาด Modern Trade
​บสย. ผนึก หอการค้าไทย ยกระดับธุรกิจ SMEs สู่ Modern Trade ลงนามบันทึกข้อตกลง “โครงการ BUSINESS ACCELERATOR” เติมความรู้ด้านการเงิน ขอสินเชื่อ พัฒนาธุรกิจ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และ นายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย ร่วมลงนามบันทึกข้อตกลงความร่วมมือ “โครงการ BUSINESS ACCELERATOR” เพื่อให้ผู้ประกอบการธุรกิจ ได้ประเมินความพร้อมของธุรกิจ เป็นแนวทางในการปรับปรุงและพัฒนาสู่โอกาสในการเตรียมความพร้อมยกระดับธุรกิจเข้าสู่ช่องทางขาย Modern Trade โดย บสย. จะให้การสนับสนุนผู้ประกอบการ SMEs ที่เข้าร่วมโครงการ เติมความรู้ เติมโอกาส และเติมทุน เพื่อให้ผู้ประกอบการ ได้ประเมินความพร้อมของธุรกิจ เป็นแนวทางในการปรับปรุงและพัฒนาสู่โอกาสในการเตรียมความพร้อมยกระดับธุรกิจเข้าสู่ช่องทางขาย Modern Trade และสร้างความเข้มแข็งให้กับผู้ประกอบการ SMEs
นายสนั่น กล่าวว่า โครงการ “BUSINESS ACCELERATOR” เป็นโครงการที่ช่วยยกระดับขีดความสามารถในการพัฒนาธุรกิจ ดําเนินโครงการต่อเนื่อง เป็นปีที่ 4 โดยปีนี้มี 4 พันธมิตรใหม่เข้าร่วมโครงการ คือ บสย. Toyota CP Seeding และ MW ซึ่งรุ่นนี้ จะคัดเลือกผู้ประกอบการ SMEs ร่วมโครงการสูงสุดเกือบ 100 ราย ผู้ประกอบการที่ผ่านโครงการ จะได้รับการส่งต่อเข้าสู่ช่องทางขาย Modern trade กับหน่วยงานพันธมิตร
รัฐบาลไทย-ข่าวทำเนียบรัฐบาล-สุดยอด! กสศ. เผยรายงานประจำปี 65 ช่วย “เด็ก – เยาวชนด้อยโอกาส” เข้าถึงการศึกษากว่าล้านคน
วันอังคารที่ 6 มิถุนายน 2566
สุดยอด! กสศ. เผยรายงานประจําปี 65 ช่วย “เด็ก – เยาวชนด้อยโอกาส” เข้าถึงการศึกษากว่าล้านคน
.....
ที่ประชุม ครม. (6 มิ.ย. 66) รับทราบรายงาน ประจําปี 65 กองทุนเพื่อความเสมอภาคทางการศึกษา (กสศ.) "ในภาพรวม"
.
โดยสามารถช่วยเหลือเด็ก เยาวชน และประชาชนที่ขาดแคลนทุนทรัพย์/ด้อยโอกาส ให้เข้าถึงการศึกษารวม 1,396,208 คน แบ่งเป็น
.
• มาตรการเร่งด่วน : ช่วยเหลือเด็กและเยาวชนที่ได้รับผลกระทบจากการแพร่ระบาดของโควิด-19 และการชะลอตัวของภาวะเศรษฐกิจไทย :
> โครงการพาน้องกลับมาเรียน (ศธ.) เป็นนักเรียนทุนเสมอภาคระดับชั้น ป.6 และ ม. 3 จํานวน 103,987 คน
> ตั้งศูนย์ช่วยเหลือเด็กและเยาวชนในภาวะวิกฤตทางการศึกษา ในพื้นที่ 4 จังหวัดนําร่อง คือ พิษณุโลก ขอนแก่น ยะลา และกรุงเทพฯ จํานวน 302 คน
.
• โครงการเพื่อส่งเสริม พัฒนา และช่วยเหลือกลุ่มเป้าหมายต่าง ๆ :
> กลุ่มเด็กปฐมวัย (ป.1-ม. 3) : โครงการพัฒนาระบบหลักประกันความเสมอภาคทางการศึกษา (ทุนเสมอภาค) ในสถานศึกษา 5 สังกัด (สพฐ., สถ., บช.ตชด., พศ., สช.) จํานวน 1,307,152 คน
> กลุ่มเยาวชน ในระดับการศึกษา สูงกว่าภาคบังคับ ประกอบด้วย
>> โครงการทุนนวัตกรรมสายอาชีพชั้นสูง เพื่อช่วยเหลือกลุ่มเยาวชนอายุระหว่าง 15-17 ปี จํานวน 4 รุ่น รวม 6,599 คน
>> โครงการทุนพัฒนาเต็มศักยภาพสายอาชีพ (ทุนพระกนิษฐาสัมมาชีพ) ระดับอุดมศึกษา (ป.ตรี-โท-เอก) จํานวน 4 รุ่น รวม 123 คน
.
• กลุ่มเยาวชน นอกระบบการศึกษา และประชากร วัยแรงงาน :
> โครงการส่งเสริมโอกาสทางการเรียนรู้และพัฒนาทักษะเยาวชน และแรงงานนอกระบบ ที่มีอายุ 15 ปีขึ้นไป ผ่านหน่วยจัดการเรียนรู้ “ระดับตําบล” จํานวน 110 แห่ง ใน 56 จังหวัด
.
• กลุ่มครู โรงเรียน และหน่วยจัดการเรียนรู้ เช่น
> โครงการสร้างโอกาสทางการศึกษาสําหรับ “นักเรียนในพื้นที่ห่างไกล” เพื่อเป็นครูรุ่นใหม่ (ครูรัก(ษ์)ถิ่น) จํานวน 3 รุ่น รวม 863 คน
> โครงการพัฒนาครูและโรงเรียนเพื่อยกระดับคุณภาพการศึกษาอย่างต่อเนื่อง (โครงการโรงเรียนพัฒนาตนเอง) โดยมีครู จํานวน 13,281 คน และนักเรียนจํานวน 174,364 คน ได้รับการพัฒนาแล้ว
> โครงการพัฒนาครูในโรงเรียนตํารวจตระเวนชายแดนเพื่อมุ่งพัฒนาสมรรถนะครู จํานวน 685 คน (ครอบคลุมโรงเรียนที่มีอยู่ 68 แห่ง ใน 22 จังหวัด)
.
สําหรับรายงานการเงินของกองทุนฯ ณ สิ้นสุดวันที่ 30 ก.ย. 65 รวมสินทรัพย์สูงกว่ารวมหนี้สิน รวม 2,854.31 ล้านบาท
.
อ่านเพิ่มคลิกhttps://www.thaigov.go.th/news/contents/details/68932
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท เตือน “ทิ้งขยะในเขตทางหลวงชนบทมีโทษจำคุกสูงสุด 3 ปี”
วันอังคารที่ 6 มิถุนายน 2566
กรมทางหลวงชนบท เตือน “ทิ้งขยะในเขตทางหลวงชนบทมีโทษจําคุกสูงสุด 3 ปี”
พร้อมขอความร่วมมือประชาชนผู้ใช้รถใช้ถนนและผู้อยู่อาศัยริมเขตทางหลวงชนบท ช่วยสอดส่องดูแล รักษาความสะอาด เพื่อป้องกันการเกิดอุบัติเหตุบนท้องถนน
กรมทางหลวงชนบท (ทช.) กระทรวงคมนาคม เตือนประชาชน “ห้ามทิ้งขยะในเขตทางหลวงชนบท” ก่อให้เกิดมลพิษต่อสิ่งแวดล้อมและสร้างความเดือดร้อนให้กับประชาชนที่เดินทางสัญจรไป - มา เช่น การทิ้งขยะออกจากรถยนต์ที่แล่นอยู่บนท้องถนน การเทน้ําเสียทิ้งบนท้องถนน หรือริมเขตทางหลวงชนบทจนไหลเข้ามาบนทางจราจร การทิ้งเศษวัสดุก่อสร้างในเขตทางหลวงชนบทที่อยู่ติดริมทางจราจร การบรรทุกหิน ดิน ทราย ท่อนไม้ ยางพารา หรือสิ่งต่าง ๆ โดยไม่ใช้อุปกรณ์ปิดคลุมหรือผูกมัดให้ดี ทําให้สิ่งของร่วงหล่นบนทางจราจรหรือไหล่ทาง อาจส่งผลให้เกิดอุบัติเหตุแก่ผู้ใช้ทางได้ ถือว่าเป็นความผิดตามพระราชบัญญัติทางหลวง พ.ศ. 2535 มาตรา 45 “ห้ามมิให้ผู้ใดทิ้งขยะมูลฝอย สิ่งปฏิกูล น้ําเสีย น้ําโสโครก เศษหิน ดิน ทราย หรือสิ่งอื่นใดในเขตทางหลวงหรือการกระทําด้วยประการใด ๆ เป็นเหตุให้ขยะมูลฝอย สิ่งปฏิกูล เศษหิน ดิน ทราย ตกหล่นบนทางจราจรหรือไหล่ทาง” หากฝ่าฝืนมีโทษตามมาตรา 72 จําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ
อย่างไรก็ตาม ทช. ขอความร่วมมือจากประชาชนอย่านําขยะมาทิ้งในเขตทางหลวงชนบท ทั้งนี้ หากพบเห็นว่ามีการกระทําความผิดดังกล่าวในเขตทางหลวงชนบท โปรดแจ้งสายด่วน ทช. โทร. 1146 หรือสํานักงานทางหลวงชนบท แขวงทางหลวงชนบท และหมวดบํารุงทางหลวงชนบทในพื้นที่ทั่วประเทศ เพื่อร่วมดูแลรักษาความสะอาดบนท้องถนนให้เกิดความสะดวก ปลอดภัยต่อประชาชนและลดมลพิษต่อสิ่งแวดล้อม
รัฐบาลไทย-ข่าวทำเนียบรัฐบาล-สตช. ชี้แจงข้อร้องเรียนกรณีเอกสารหลุดมีการเกณฑ์นักเรียนนายสิบจบใหม่มาเป็น คฝ. หลังเลือกตั้ง
วันอังคารที่ 6 มิถุนายน 2566
06/06/2566
สตช. ชี้แจงข้อร้องเรียนกรณีเอกสารหลุดมีการเกณฑ์นักเรียนนายสิบจบใหม่มาเป็น คฝ. หลังเลือกตั้ง
โฆษก ตร. ชี้แจงการแต่งตั้งนายสิบจบใหม่ลงหน่วยควบคุมฝูงชน เป็นการบริหารเพิ่มอัตรา แก้ไขปัญหาขาดแคลนกําลังพลของโรงพักเมื่อมีการชุมนุม
จากกรณีสื่อเผยแพร่ข้อมูลความแปลก เมื่อนายสิบจบใหม่ ถูกเกณฑ์ไปเป็น ตํารวจควบคุมฝูงชน เกือบทั้งรุ่น โดยทางเพจระบุข้อความว่า ตํารวจนายสิบที่พึ่งจบใหม่รู้สึกไม่สบายใจ ที่ตัวเองและเพื่อนร่วมชั้นถูกเกณฑ์ให้ไปเป็นตํารวจคุมฝูงชน โดยเฉพาะภาคกลางและตะวันออก โดนเกือบทั้งรุ่น เขาเลยตั้งคําถามถามว่าทําไมต้องการ คฝ. เยอะมากหลังเลือกตั้งยุคข้อมูลข่าวสารที่ประชาชนตื่นรู้แล้ว ยุคสมัยของประเทศอื่น ๆ ในโลกก็เปลี่ยนแปลงไป หากจะใช้วิธีเดิม ๆ ในอดีต กับสถานการณ์ที่เปลี่ยนไป และกองกําลังตัวเองยังไม่เอาด้วยแล้ว ผลย่อมออกมาไม่เหมือนเดิมนั้น
วันที่ 6 มิถุนายน 2566 พล.ต.ท.อาชยน ไกรทอง โฆษกสํานักงานตํารวจแห่งชาติ ชี้แจงว่าในห้วงตลอดหลายปีที่ผ่านมา สํานักงานตํารวจแห่งชาติ ได้มีภารกิจในการดูแลและบริหารจัดการการชุมนุมสาธารณะในหลายพื้นที่ หลายการชุมนุมขนาดใหญ่ จะระดมกําลังเจ้าหน้าที่ตํารวจในทุกสถานีตํารวจทั่วประเทศมาปฏิบัติหน้าที่ ซึ่งในสถานการณ์ปัจจุบัน เสรีภาพในการแสดงออกและการชุมนุม มีแนวโน้มสูงขึ้นและอาจมีระยะเวลาการชุมนุมติดต่อกันยาวนาน อันอาจส่งผลกระทบให้ขาดแคลนกําลังพลในสถานีตํารวจต่าง ๆ การปฏิบัติหน้าที่ป้องกันปราบปรามอาชญากรรมเจ้าหน้าที่สายตรวจ สืบสวน จราจร หรืองานต่าง ๆ ในระดับสถานีตํารวจจะขาดกําลังพลในการปฏิบัติหน้าที่ในพื้นที่ ตร. (กองอัตรากําลังพล) จึงได้วิเคราะห์ภารกิจและกําหนดนโยบายในการเพิ่มอัตรากําลังที่จะดูแลการชุมนุมสาธารณะโดยเฉพาะ โดยพิจารณาจากจํานวนสถิติพื้นที่ ที่มีการชุมนุมเกิดขึ้นจํานวนมากหรือปริมาณผู้เข้าร่วมชุมนุมสูง ระยะเวลาหลายๆ วัน เพื่อกําหนดกรอบอัตรากําลังในการดูแล การชุมนุมฯ เป็นการเฉพาะ เพื่อไม่ให้กระทบกับการปฏิบัติหน้าที่ดูแลทุกข์ สุขของประชาชนในระดับสถานีตํารวจ โดยหลีกเลี่ยงการใช้กําลังจากสถานีตํารวจให้น้อยที่สุด โดยกําหนดเพิ่มอัตรากองร้อย คฝ. ในพื้นที่ กทม. ปริมณฑล และในจังหวัดอื่น ๆ โดยกําหนดอัตรา ประจํา กก.สส.บก.สส. ภ.1 2 7และ อัตราประจํา กก.ปพ.บก.สส. เสมือนการดํารงตําแหน่งไว้ชั่วคราวเพื่อรอการลงประจําสถานีตํารวจ ทั้งนี้ ในกรณีที่ไม่มีภารกิจการชุมนุมฯ ตร. ได้กําหนดแนวทางให้ ผบช. หรือ ผบก. ต้นสังกัด สามารถบริหารจัดการให้กําลังดังกล่าวไปปฏิบัติหน้าที่ราชการในสถานีตํารวจ ได้ตามแต่ห้วงเวลา หรือให้สนับสนุนภารกิจการจัดกิจกรรมต่าง ๆ ในพื้นที่ เช่น การแสดงดนตรี ขบวนพาเหรด มหรสพ การแข่งขันกีฬา ฯลฯ การรักษาความปลอดภัยต่าง ๆ เป็นต้น
อนึ่ง การนํา นสต. ที่จบการศึกษาใหม่ มาลงในตําแหน่งกองร้อย คฝ. จะเป็นการเตรียมความพร้อมด้านงานป้องกันปราบปราม ยุทธวิธีตํารวจ การใช้อุปกรณ์ เครื่องมือพิเศษต่าง ๆ เตรียมความรู้ด้านข้อกฎหมาย การตรวจค้น การจับกุม การติดต่อสื่อสารและการทํางานเป็นทีม เพื่อเพิ่มทักษะความเข้าใจและอดทนต่อสถานการณ์ต่าง ๆ ก่อนที่จะปฏิบัติหน้าที่งานป้องกันปราบปราม จราจร สืบสวน สอบสวน เป็นต้น และเมื่อปฏิบัติหน้าที่ครบตามวาระ ก็จะแต่งหมุนเวียนไปสถานีตํารวจเป็นวงรอบ สับเปลี่ยนกําลังพลไปปฏิบัติหน้าที่ในสถานีตํารวจและมีความพร้อมฯ ตลอดจนพัฒนาเป็น
ครูฝึกยุทธวิธีตํารวจต้นแบบให้กับ นสต. รุ่นอื่น ๆ ต่อไป
รัฐบาลไทย-ข่าวทำเนียบรัฐบาล-ไทยปรับเกณฑ์ค่ามาตรฐาน PM2.5 ใหม่ เป็นไม่เกิน 37.5 มคก./ลบม. ตามมาตรฐานองค์การอนามัยโลก
วันอังคารที่ 6 มิถุนายน 2566
ไทยปรับเกณฑ์ค่ามาตรฐาน PM2.5 ใหม่ เป็นไม่เกิน 37.5 มคก./ลบม. ตามมาตรฐานองค์การอนามัยโลก
.....
กระทรวงทรัพยากรธรรมชาติและสิ่งแวดล้อม เผยตั้งแต่วันที่ 1 มิ.ย. 66 เป็นต้นไป จะเริ่มใช้ค่าดัชนีคุณภาพอากาศ (Air Quality Index: AQI) ตามค่ามาตรฐาน PM2.5 ใหม่ในประเทศ โดยปรับให้มีความเข้มข้นขึ้น จากเดิมต้องไม่เกิน 50 ไมโครกรัมต่อลูกบาศก์เมตร (มคก./ลบ.ม.) เป็นไม่เกิน 37.5 มคก./ลบ.ม. เพื่อให้เป็นไปตามหลักเกณฑ์มาตรฐานขององค์การอนามัยโลก ในส่วนของค่าดัชนีคุณภาพอากาศ จะยังคงมีการแสดงสีเป็น 5 ระดับ คือ ฟ้า เขียว เหลือง ส้ม และแดง
.
นอกจากนี้ จะปรับการเตือนมลพิษจากฝุ่น PM2.5 ระดับสีแดงจากเดิมค่า AQI 91 เป็น 75.1 มคก.ต่อลบ.ม. เพื่อปรับความหมายและข้อความคําเเจ้งเตือนการแนะนําการปฏิบัติตนสําหรับประชาชนในการดูแลสุขภาพใหม่
.
พร้อมเร่งสร้างการรับรู้ถึงค่ามาตรฐานใหม่ ให้ส่วนราชการและประชาชนเข้าใจข้อมูลที่ถูกต้องตรงกัน และร่วมกันแก้ไขปัญหามลภาวะทางอากาศได้ ส่วนปัญหาหมอกควันข้ามแดน จะยกระดับแนวทางความร่วมมือกับประเทศเพื่อนบ้าน แก้ไขปัญหาที่เกิดขึ้นร่วมกันอย่างเป็นมาตรฐาน และแจ้งเตือนข้อมูลข่าวสารให้ได้มากที่สุด เพื่อแก้ไขปัญหาภาวะทางอากาศอย่างจริงจังต่อไป
#ไทยคู่ฟ้า#สื่อสารรัฐบาลไทย
-------------------